Document ID: 32006D0640

KOMISSION PÄÄTÖS,
tehty 23 päivänä marraskuuta 2005,
valtiontukijärjestelystä, jonka Slovenia on toteuttanut ilmaa saastuttavia hiilidioksidipäästöjä koskevien ympäristöverosäännöstensä puitteissa
(tiedoksiannettu numerolla K(2005) 4435)
(Ainoastaan sloveeninkielinen teksti on todistusvoimainen)
(ETA:n kannalta merkityksellinen teksti)
(2006/640/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen ja erityisesti sen 88 artiklan 2 kohdan ensimmäisen alakohdan,
ottaa huomioon sopimuksen Euroopan talousalueesta ja erityisesti sen 62 artiklan 1 kohdan a alakohdan,
on mainittujen artiklojen mukaisesti kehottanut asianomaisia esittämään huomautuksensa (1),
sekä katsoo seuraavaa:
(1)
Slovenian viranomaiset ilmoittivat komissiolle 18 päivänä lokakuuta 2002 valtiontukijärjestelystä, jolla tietyntyyppisten yritysten kansallista hiilidioksidipäästöveroa alennetaan. Komissio kirjasi järjestelyn rekisteriin numerolla SI 1/2003. Slovenian kansallinen valtiontukiviranomainen on hyväksynyt järjestelyn Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisestä Euroopan unioniin tehdyn sopimuksen (2) (jäljempänä ’liittymissopimus’) liitteessä IV olevan 3 luvun 2 kohdan mukaisesti ympäristönsuojeluun myönnettävää valtiontukea koskevien yhteisön suuntaviivojen (3) (jäljempänä ’ympäristötuen suuntaviivat’) perusteella.
(2)
Koska järjestelyä koskevat tiedot olivat puutteellisia, komissio pyysi Slovenialta lisäselvityksiä, eikä järjestelyä voitu sisällyttää liittymissopimuksen liitteen IV lisäyksessä olevaan tukiluetteloon.
(3)
Slovenian viranomaiset toimittivat lisätietoja 7 päivänä marraskuuta 2002, 1 päivänä huhtikuuta 2003, 16 päivänä toukokuuta 2003, 1 päivänä lokakuuta 2003, 4 päivänä helmikuuta 2004, 1 päivänä kesäkuuta 2004, 17 päivänä syyskuuta 2004 ja 28 päivänä syyskuuta 2004. Slovenian viranomaisten ja komission välillä on järjestetty kaksi kokousta, 24 päivänä marraskuuta 2003 ja 8 päivänä maaliskuuta 2004.
(4)
Sittemmin EU:n lainsäädäntöön on tullut huomattavia muutoksia, joilla on merkittävä vaikutus Slovenian hiilidioksidiverojärjestelmän kannalta:
-
Neuvoston direktiivi 2003/96/EY, annettu 27 päivänä lokakuuta 2003, energiatuotteiden ja sähkön verotusta koskevan yhteisön kehyksen uudistamisesta (4)(jäljempänä ’energiaverodirektiivi’),
-
Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta (5) (jäljempänä ’päästökauppadirektiivi’), ja
-
Euroopan parlamentin ja neuvoston direktiivi 2004/8/EY, annettu 11 päivänä helmikuuta 2004, sähkön ja lämmön yhteistuotannon edistämisestä (6).
Nämä direktiivit tulivat voimaan julkaisupäivänään.
(5)
Tämän seurauksena Slovenian viranomaiset päättivät muuttaa verosäännöksiään ja ilmoittivat komissiolle uusista säännöksistä, jotka olivat tuolloin vielä luonnosvaiheessa. Komissio kirjasi uuden järjestelyn rekisteriin kesäkuussa 2004 numerolla N 402/2004.
(6)
Komissiolla ei käytettävissään olleiden tietojen perusteella ollut varmuutta siitä, olivatko toimenpiteet SI 1/2003 ja N 402/2004 kaikilta osiltaan soveltuvia yhteismarkkinoille. Näin ollen komissio aloitti 14 päivänä joulukuuta 2004 muodollisen tutkintamenettelyn Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annetun neuvoston asetuksen (EY) N:o 659/1999 (7) 4 artiklan 4 kohdan ja 6 artiklan perusteella ja pyysi Slovenian viranomaisia esittämään asiasta huomautuksensa (menettelyn aloittamista koskeva päätös). Tiivistelmä menettelyn aloittamista koskevasta päätöksestä on julkaistu Euroopan unionin virallisessa lehdessä22 päivänä helmikuuta 2005 (8). Kaikkia asianomaisia kehotettiin esittämään huomautuksensa kuukauden kuluessa julkaisupäivästä.
(7)
Muodollisen tutkintamenettelyn aloittamisen jälkeen komissio kirjasi asian SI 1/2003 asiaksi C 47/2004 ja asian N 402/2004 asiaksi C 44/2004.
(8)
Slovenian viranomaiset esittivät 18 päivänä tammikuuta 2005 päivätyssä kirjeessään, joka kirjattiin saapuneeksi 20 päivänä tammikuuta 2005, kommenttinsa epäilyistä, joita komissio esitti menettelyn aloittamista koskevassa päätöksessä. Komissio lähetti Slovenian viranomaisille 4 päivänä huhtikuuta ja 7 päivänä heinäkuuta 2005 lisäkysymyksiä, joihin viranomaiset vastasivat 17 päivänä toukokuuta ja 8 päivänä elokuuta 2005 päivätyillä kirjeillä.
(9)
Komissio ei ole saanut kolmansilta huomautuksia.
(10)
Jotta uusiin säännöksiin sisältyvät muutokset olisi helpompi ymmärtää, menettelyn aloittamista koskeva päätös koskee sekä vanhaa verohuojennusjärjestelyä (asia SI 1/2003) että uutta järjestelyä (asia N 402/2004). Selvyyden ja johdonmukaisuuden vuoksi myös tämä päätös koskee sekä asiaa C 44/2004 että asiaa C 47/2004.
A) JÄRJESTELY C 47/2004 (ENTINEN SI 1/2003)
1. TUKIJÄRJESTELYN KUVAUS
(11)
Järjestely perustuu 17 päivänä lokakuuta 2002 annettuun ilmaa saastuttavia hiilidioksidipäästöjä koskevaan ympäristöveroasetukseen (jäljempänä ’asetus’), joka tuli Sloveniassa voimaan lokakuussa 2002. Asetuksen korvaava muutettu säädös (järjestely C 44/2004) tuli voimaan 1 päivänä toukokuuta 2005.
(12)
Komissio arvioi tässä päätöksessä asetuksen soveltuvuutta yhteismarkkinoille Slovenian liittymisestä EU:hun (1 päivänä toukokuuta 2004) asetuksen soveltamisen päättymiseen (1 päivänä toukokuuta 2005).
(13)
Asetuksessa säädettiin hiilidioksidiverosta, jota kannetaan sillä perusteella, kuinka suuret kunkin laitoksen päästöt ovat. Siihen sisältyi kolmenlaisia verohuojennuksia, jotka esitettiin komissiolle hyväksyntää varten ympäristötuen suuntaviivojen mukaisina toimintatukitoimenpiteinä:
i)
Yrityksille, jotka tuottavat sähköä lämmön ja sähkön yhteistuotantolaitoksissa, voidaan myöntää verohuojennus, jos energiansäästö on olemassa olevissa laitoksissa vähintään 5 prosenttia ja uusissa laitoksissa vähintään 10 prosenttia.
Päätöksessään menettelyn aloittamisesta komissio totesi, että tuki on EY:n perustamissopimuksen 87 artiklan 3 kohdan c alakohdan mukaista.
ii)
Toinen verohuojennus koskee kaikkia Sloveniassa ennen vuotta 1998 toimineita laitoksia, joiden hiilidioksidipäästöt olivat vuodessa keskimäärin vähintään 10 tonnia vuosina 1986-1998 ja jotka ovat hakeneet ympäristöministeriöltä päästölupaa ennen vuotta 2002. Seuraaviin tuensaajiin sovelletaan erityisiä verohuojennuksia:
-
laitokset, jotka tuottavat lämmöneristysmateriaaleja,
-
voimalaitokset, jotka syöttävät sähköenergiaa korkeajänniteverkkoon,
-
laitokset, jotka toimittavat maakaasua maakaasuverkkoon,
-
paikalliset kaukolämpövoimalat, jotka aiheuttavat hiilidioksidipäästöjä fossiilisten polttoaineiden käytön vuoksi.
Päätöksessään menettelyn aloittamisesta komissio totesi, että verohuojennus voimalaitoksille, jotka toimittavat sähköä korkeajänniteverkkoon (edellä toinen luetelmakohta), ei ole EY:n perustamissopimuksen 87 artiklan 1 kohdassa tarkoitettua valtiontukea.
Komissio aloitti muodollisen tutkintamenettelyn kaikkien muiden tähän ryhmään kuuluvien verohuojennusten osalta EY:n perustamissopimuksen 93 artiklan soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 4 artiklan 4 kohdan ja 6 artiklan perusteella.
iii)
Kolmas verohuojennus koskee kotimaista hiiltä polttoaineena käyttäviä suuria voimalaitoksia, jotka toimittavat sähköä korkeajänniteverkkoon.
Päätöksessään menettelyn aloittamisesta komissio totesi, että toimenpide ei ole EY:n perustamissopimuksen 87 artiklan 1 kohdassa tarkoitettua valtiontukea.
(14)
Näin ollen komission tutkintamenettelyssä keskityttiin edellä ii kohdassa mainittuihin valtiontukitoimenpiteisiin.
2. VÄHÄMERKITYKSINEN TUKI
(15)
Komission tehdessä päätöksen menettelyn aloittamisesta (14 päivänä joulukuuta 2004), asetus oli vielä voimassa. Slovenian viranomaiset kuitenkin vakuuttivat 17 päivänä toukokuuta 2005 päivätyssä kirjeessään, että saatuaan komission päätöksen (22 päivänä joulukuuta 2004) Slovenian viranomaiset eivät ole tehneet asetuksen perusteella yhtäkään päätöstä hiilidioksidiveron alentamisesta. Asetuksen korvaava säädös tuli voimaan 1 päivänä toukokuuta 2005.
(16)
Slovenian viranomaiset esittivät komission pyynnöstä (4 päivänä huhtikuuta 2005 päivätty kirje) luettelon tuensaajista, joille verohuojennus on asetuksen nojalla sen soveltamisaikana (joka päättyi 17 päivänä toukokuuta 2005 päivätyn kirjeen myötä) myönnetty sen jälkeen, kun Slovenia liittyi EU:hun.
(17)
Näiden tietojen mukaan verohuojennuksen kokonaismäärä 1 päivästä toukokuuta 20041 päivään toukokuuta 2005 oli 998 771 euroa ja se myönnettiin yhteensä 153 yritykselle. Yhdellekään yritykselle ei ole myönnetty verohuojennusta enempää kuin 100 000 euroa. Itse asiassa vain kahden yrityksen verotus keveni enemmän kuin 27 000 euroa, mutta kummankin verohuojennukset jäivät alle 100 000 euron.
(18)
Näin ollen Slovenian viranomaiset toteavat, että koska asetusta sovellettiin vain vähän aikaa Slovenian liityttyä EU:hun, kyseisen järjestelyn perusteella myönnetyn tuen määrä jää alle 100 000 euron kynnysarvon, josta säädetään vähämerkityksisestä tuesta annetun komission asetuksen (9) 2 artiklassa.
(19)
Slovenian viranomaiset selostavat 8 päivänä elokuuta 2005 päivätyssä kirjeessään seikkaperäisesti järjestelmää, jolla vähämerkityksistä tukea Sloveniassa valvotaan. Näiden tietojen mukaan Slovenia on luonut de minimis -säännön perusteella myönnettävän tuen valvontaa varten järjestelmän perustamalla vähämerkityksisen tuen keskusrekisterin valtiovarainministeriön valtiontukivalvonnan osastoon. Ennen kuin viranomaiset myöntävät vähämerkityksistä tukea, niiden on tarkistettava, että tuki on vähämerkityksisestä tuesta annetun komission asetuksen mukaista. Keskusrekisteri perustettiin jo ennen Slovenian liittymistä EU:hun.
(20)
Slovenian viranomaiset vahvistivat 8 päivänä elokuuta 2005 päivätyssä kirjeessään, että keskitetyn järjestelmän vuoksi tuensaajille myönnettävän tuen kokonaismäärä ei voi ylittää kolmen vuoden ajanjaksolla 100 000:ta euroa.
3. ARVIOINTI
(21)
Slovenian viranomaiset lopettivat kyseisen verohuojennusjärjestelyn soveltamisen heti saatuaan komission päätöksen menettelyn aloittamisesta (22 päivänä joulukuuta 2004). Huomattavasti muutettu uusi järjestely tuli voimaan muutamaa kuukautta myöhemmin, 1 päivänä toukokuuta 2005. Tässä päätöksessä arvioitavaa asetusta sovellettiin Sloveniassa liittymisen jälkeen vuoden ajan, mutta todellisuudessa sitä sovellettiin alle kahdeksan kuukautta (1 päivästä toukokuuta 200422 päivään joulukuuta 2004).
(22)
Lyhyen soveltamisajan vuoksi kyseisen järjestelyn perusteella myönnetty tuki on tuensaajaa kohti vähemmän kuin 100 000 euroa, kuten vähämerkityksisestä tuesta annetun komission asetuksen 2 artiklassa säädetään.
(23)
Slovenian viranomaiset sitoutuivat 17 päivänä toukokuuta 2005 ja 8 päivänä elokuuta 2005 päivätyissä kirjeissään noudattamaan vähämerkityksisestä tuesta annetun komission asetuksen ehtoja ja selostivat valvontajärjestelmää, jolla kyseisten sääntöjen asianmukainen soveltaminen varmistetaan.
4. PÄÄTELMÄT
(24)
Komissio toteaa, että toimenpide täyttää vähämerkityksisestä tuesta annetun komission asetuksen ehdot eikä se kyseisen asetuksen 2 artiklan 1 kohdan mukaisesti ole EY:n perustamissopimuksen 87 artiklan 1 kohdassa tarkoitettua valtiontukea.
B) JÄRJESTELY C 44/2004 (ENTINEN N 402/2004): Muutettu järjestely C 47/2004
1. TUKIJÄRJESTELYN KUVAUS
(25)
Slovenian viranomaiset ilmoittivat komissiolle 1 päivänä kesäkuuta 2004 saapuneeksi kirjatulla kirjeellä huomattavista muutoksista Slovenian lainsäädännössä. Muutokset johtivat muun muassa vuodesta 2002 voimassa olleen hiilidioksidiveroasetuksen muuttamiseen. Uusi lainsäädäntöpaketti koostuu uudesta ympäristönsuojelulaista (10), valmisteverolain muuttamisesta ja täydentämisestä annetusta laista (11) ja ilmaa saastuttavia hiilidioksidipäästöjä koskevasta ympäristöveroasetuksesta (jäljempänä ’asetus’), joka tuli voimaan 1 päivänä toukokuuta 2005.
(26)
Asetuksessa ei muuteta aikaisemman hiilidioksidiverojärjestelmän perustaa: veroa kannetaan sillä perusteella, kuinka suuret kunkin laitoksen päästöt ovat.
(27)
Siihen sisältyy kolmenlaisia verohuojennuksia, jotka esitettiin komissiolle hyväksyntää varten ympäristötuen suuntaviivojen mukaisesti. Kaikki kolme toimenpidettä ovat voimassa viisi vuotta: 1 päivästä tammikuuta 200531 päivään joulukuuta 2009.
i)
Yrityksille, jotka tuottavat sähköä lämmön ja sähkön yhteistuotantolaitoksissa, voidaan myöntää verohuojennus, jos ne pääsevät tietynsuuruiseen energiansäästöön.
Päätöksessään menettelyn aloittamisesta komissio totesi, että toimenpide on EY:n perustamissopimuksen 87 artiklan 3 kohdan c alakohdan mukaista. Vaikka toimenpide oli päätöstä tehtäessä vasta luonnosvaiheessa, Slovenian viranomaiset vahvistivat 17 päivänä toukokuuta 2005 päivätyssä kirjeessään, että toimenpidettä ei ole muutettu.
ii)
Toinen verohuojennus koskee voimalaitoksia, jotka toimittavat sähköä korkeajänniteverkkoon, ja joitakin asetuksen 23 artiklassa lueteltuja suuria polttolaitoksia.
Komissio totesi päätöksessään menettelyn aloittamisesta, että toimenpide ei ole voimalaitosten osalta valtiontukea. Suurten polttolaitosten verohuojennuksen komissio totesi olevan EY:n perustamissopimuksen mukaista.
iii)
Sen asetusluonnoksen mukaan, joka komissiolle esitettiin ennen kuin se teki päätöksen menettelyn aloittamisesta, kaikki laitokset - lukuun ottamatta energiaintensiivisiä yrityksiä ja vapaaehtoisten ympäristösopimusten tai päästökauppajärjestelmän piiriin kuuluvia yrityksiä - jotka toimittavat sähköä korkeajänniteverkkoon, voivat saada vuonna 2005 43 prosentin verohuojennuksen, jota alennetaan vuosittain 8 prosenttiyksiköllä. Samassa tilanteessa olevat kaukolämpövoimalat voivat saada vuonna 2005 26 prosentin verohuojennuksen, jota alennetaan vuosittain 8 prosenttiyksiköllä.
Komissio esitti päätöksessään menettelyn aloittamisesta epäilyjä kyseisen toimenpiteen soveltuvuudesta yhteismarkkinoille ja aloitti muodollisen tutkintamenettelyn EY:n perustamissopimuksen 93 artiklan soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 4 artiklan 4 kohdan ja 6 artiklan perusteella. Tämä oli uuden asetusluonnoksen verohuojennuksista ainoa, jota komission valtiontuen tutkintamenettely koskee.
(28)
Slovenian viranomaiset muuttivat asetusluonnosta menettelyn aloittamisesta tehdyn komission päätöksen perusteella. Asetuksen lopullisessa versiossa, joka tuli voimaan toukokuussa 2005, kyseinen verohuojennus korvataan seuraavilla:
(29)
Asetuksen 18 artiklan kolmannessa luetelmakohdassa tarkoitetuille yrityksille, jotka osallistuvat EU:n päästökauppajärjestelmään päästökauppadirektiivin mukaisesti eivätkä ole energiaintensiivisiä, voidaan myöntää huojennus kansallisesta hiilidioksidiverosta.
(30)
Asetuksen 18 artiklan neljännessä luetelmakohdassa tarkoitetuille yrityksille, jotka tekevät vapaaehtoisia ympäristösopimuksia, voidaan myöntää verohuojennus.
(31)
Verohuojennusprosentti pienenee joka vuosi 8 prosenttiyksiköllä:
-
2005: 43 prosenttia
-
2006: 35 prosenttia
-
2007: 27 prosenttia
-
2008: 19 prosenttia ja
-
2009: 11 prosenttia.
Viimeinen verohuojennusvuosi on 2009. Vuodesta 2010 ei enää myönnetä huojennuksia.
(32)
Kaukolämpövoimalat voivat saada vuonna 2005 26 prosentin verohuojennuksen, jota alennetaan vuosittain 8 prosenttiyksiköllä.
2. ARVIOINTI
(33)
Slovenian viranomaiset ilmoittivat toimenpiteestä komissiolle ennen sen täytäntöönpanoa.
(34)
Komission tutkinnan kohteena oleva toimenpide perustuu pääasiassa asetuksen 18 artiklan kolmanteen ja neljänteen luetelmakohtaan sekä 22-24 artiklaan. Vaikka asetus tuli voimaan komission tutkintamenettelyn aikana, Slovenian viranomaiset ilmoittivat 17 päivänä toukokuuta 2005 päivätyssä kirjeessään, että 18 artiklan neljättä luetelmakohtaa, 23 artiklaa ja 24 artiklaa aletaan soveltaa vasta kun komission lopullinen hyväksyntä on saatu. Näin ollen ne täyttävät EY:n perustamissopimuksen 88 artiklan 3 kohdassa ja 93 artiklan soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 3 artiklassa asetetut velvoitteet näiden artiklojen osalta.
(35)
Komission tutkintamenettelyn kohteena olevat verohuojennukset voivat kuitenkin perustua myös asetuksen 18 artiklan kolmanteen luetelmakohtaan ja 22 artiklaan. Slovenian viranomaiset katsovat (12), että nämä artiklat on saatettu EY:n perustamissopimuksen mukaisiksi komission tehtyä päätöksen menettelyn aloittamisesta, ja siksi niiden voimaansaattamisessa ei odotettu komission lopullista hyväksyntää. Nämä artiklat tulivat voimaan 1 päivänä toukokuuta 2005 Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 3 artiklan vastaisesti.
2.1 Onko kyse EY:n perustamissopimuksen 87 artiklan 1 kohdassa tarkoitetusta valtiontuesta?
(36)
Komissio katsoo, että muutokset, joita Slovenian viranomaiset tekivät verohuojennustoimenpiteeseen menettelyn aloittamisesta tehdyn päätöksen seurauksena, eivät millään tavoin muuta menettelyn aloittamisesta tehdyssä päätöksessä esitettyä arviota EY:n perustamissopimuksen 87 artiklan 1 kohdassa tarkoitetun valtiontuen olemassaolosta. Näin ollen komissio, että arvioitava toimenpide on EY:n perustamissopimuksen 87 artiklan 1 kohdassa tarkoitettua valtiontukea.
2.2 Onko tuki EY:n perustamissopimuksen mukaista?
(37)
Komissio toteaa Slovenian viranomaisten laatineen järjestelyn ympäristötuen suuntaviivojen ja energiaverodirektiivin perusteella.
(38)
Komissio arvioi, ovatko toimenpiteet ympäristötuen suuntaviivojen 51.2 kohdan ja 51.1 kohdan b alakohdan ensimmäisen luetelmakohdan mukaisia. Slovenian hiilidioksidiverojärjestelmä otettiin käyttöön lokakuussa 2002. Näin ollen 51.2 kohdan mukaisesti 51.1 kohdan säännöksiä voidaan soveltaa vain jos kumpikin seuraavista ehdoista täyttyy:
a)
Verolla on selkeästi myönteinen vaikutus ympäristönsuojeluun. Slovenian verojärjestelyn taustalla on ajatus, että yrityksiä, joiden hiilidioksidipäästöt ovat suuremmat, verotetaan enemmän kuin yrityksiä, joiden hiilidioksidipäästöt ovat pienemmät. Tällainen verojärjestelmä itsessään kannustaa yrityksiä suojelemaan ympäristöä hiilidioksidipäästöjä vähentämällä. Näin ollen komissio katsoo, että 51.2 kohdan ensimmäinen kriteeri täyttyy.
b)
Tuensaajayrityksiin sovellettavista poikkeuksista on päätetty kyseisen veron käyttöönoton yhteydessä. Alkuperäisessä hiilidioksidiverosäädöksessä vuodelta 2002 oli paljon enemmän tuensaajaryhmiä kuin tarkasteltavana olevassa asetuksessa. Muutoksia on tehty, kun Slovenia liittyi EU:hun ja voimassa olevaa lainsäädäntöä on muutettu. Komissio katsoo, että kyseisillä muutoksilla ei ollut vaikutusta poikkeusten luonteeseen ja logiikkaan, vaan ne ainoastaan vähensivät tuensaajien määrää voimassa olevien EU:n säännösten mukaisesti.
(39)
Näin ollen komissio katsoo, että myös ympäristötuen suuntaviivojen 51 artiklan 2 kohdan toinen kriteeri täyttyy.
(40)
Edellä esitetyn perusteella ja ympäristötuen suuntaviivojen 51.2 kohdan mukaisesti toimenpiteeseen voidaan soveltaa 51.1 kohdan säännöksiä.
(41)
Suuntaviivojen 51.1 kohdan b alakohdan ensimmäisen luetelmakohdan mukaan silloin, kun huojennus myönnetään yhteisön verosta, komissio voi hyväksyä poikkeuksen enintään 10 vuoden ajaksi, jos tuensaajan maksama huojennettu määrä on yhteisön vähimmäisverokantaa korkeampi.
(42)
Energiaverodirektiivissä säädetään energiaverotuksen yhdenmukaistamisesta jäsenvaltioissa 1 päivästä tammikuuta 2004. Komissio katsoo kyseisen direktiivin 4 artiklan mukaisesti, että energiatuotteita verotetaan Slovenian verojärjestelyssä, joka perustuu yritysten hiilidioksidipäästöjen määrään, energiaverodirektiivin 2 artiklan säännösten mukaisesti ja että tämän vuoksi se kuuluu kyseisen direktiivin soveltamisalaan. Slovenian verojärjestely koskee näin ollen yhteisön veroa, kuten ympäristötuen suuntaviivojen 51.1 kohdan b alakohdan ensimmäisessä luetelmakohdassa on tarkoitettu.
(43)
Huojennusta sovelletaan alle viisi vuotta eli 51.1 kohdassa säädettyä enimmäisaikaa lyhyemmän ajan.
(44)
Sloveniassa sovelletaan eri polttoaineisiin erisuuruisia verokantoja, ja siksi laitoksen maksama todellinen verokanta riippuu raaka-aineesta, jota se toiminnassaan käyttää. Näin ollen komissio ei voi ennakolta tarkastaa ja todeta, noudatetaanko energiaverodirektiivissä säädettyjä vähimmäisverokantoja jokaisen laitoksen kohdalla. Slovenian viranomaiset toistivat 17 päivänä toukokuuta 2005 päivätyssä kirjeessään sitoumuksensa varmistaa, että kummankin tuensaajaryhmän maksama huojennettu määrä on energiaverodirektiivissä säädettyä yhteisön vähimmäisverokantaa korkeampi. Verohuojennus myönnetään veronpalautuksena, joten toimivaltainen kansallinen viranomainen voi tarkistaa ennen palautuksen maksamista, että kunkin laitoksen osalta noudatetaan yhdenmukaista vähimmäisverokantaa.
(45)
Komissio ottaa huomioon myös, että verohuojennus on luonteeltaan aleneva eli huojennus pienenee joka vuosi.
(46)
Edellä esitettyjen Slovenian viranomaisten sitoumusten perusteella komissio katsoo, että 51.1 kohdan b alakohdan ensimmäisen alakohdan ehdot täyttyvät, koska tuensaajien maksama huojennettu määrä on yhteisön vähimmäisverokantaa korkeampi.
(47)
Näin ollen ympäristötuen suuntaviivojen 51.1 kohdan b alakohdan ensimmäisen luetelmakohdan ehdot täyttyvät kummankin tuensaajaryhmän osalta.
(48)
Energiaverodirektiivin 17 artiklan 1 kohdassa säädetään, että siitä riippumatta, että direktiivissä säädettyjä verotuksen vähimmäistasoja noudatetaan, jäsenvaltiot voivat soveltaa verohuojennuksia ainoastaan energiaintensiivisten yritysten hyväksi tai kun tuensaaja on tehnyt sopimuksen, jonka tavoitteena on suojella ympäristöä taikka kun sovelletaan päästöoikeusjärjestelmiä.
(49)
Tuensaajien, joihin sovelletaan asetuksen 18 artiklan kolmatta luetelmakohtaa, on verohuojennuksen saadakseen osallistuttava EU:n päästökauppajärjestelmään päästökauppadirektiivin (13) mukaisesti.
(50)
Tuensaajien, joihin sovelletaan asetuksen 18 artiklan neljättä luetelmakohtaa, on verohuojennuksen saadakseen tehtävä vapaaehtoisia ympäristösopimuksia. Tuensaajien on ympäristösopimuksen nojalla vuoden 2008 loppuun mennessä vähennettävä hiilidioksidipäästöjään 2,5 prosenttia viiteajankohdan (1999-2002) määrästä.
(51)
Edellä esitetyn perusteella komissio katsoo, että molemmat verohuojennukset ovat energiaverodirektiivin vaatimusten mukaisia,
ON TEHNYT TÄMÄN PÄÄTÖKSEN:
1 artikla
Verohuojennustoimenpiteet, joista säädetään 1 päivänä toukokuuta 2005 voimaan tulleessa ilmaa saastuttavia hiilidioksidipäästöjä koskevassa Slovenian ympäristöveroasetuksessa, ovat EY:n perustamissopimuksen 87 artiklan 3 kohdan c alakohdan mukaisia.
2 artikla
Tämä päätös koskee kyseisen asetuksen nojalla myönnettäviä verohuojennuksia 31 päivään joulukuuta 2009.
3 artikla
Tämä päätös on osoitettu Slovenian tasavallalle.
Tehty Brysselissä 23 päivänä marraskuuta 2005.

Labels: 2
4
19
20
18